open-index/open-wikipedia-markdown huggingface dataset:
MeeGo

***MeeGo*** bija ''Linux'' distributīvs, programmatūras platforma, kas paredzēta galvenokārt mobilajām un multimediju ierīcēm. Kopš 2010. gada to izstrādāja *[[Nokia]]*, bet vēlāk pārņēma *[[Linux Foundation]]*. 2011. gadā tā izstrāde pārtraukta, bet *MeeGo* iestrādes tika turpinātas projektā *[[Mer (operētājsistēma)|Mer]]* un *[[Sailfish OS]]*.

thumb|left|150px|''MeeGo 1.1'' viedtālrunī
*MeeGo* veidots no uz *[[Debian]]* bāzēta *[[Maemo]]* un uz *[[Fedora]]* bāzēta *[[Moblin]]*. Tas izmanto *[[RPM Package Manager|RPM]]* pakotņu pārvaldnieku. *MeeGo* bija viens no pirmajiem *Linux* distributīviem, kas izmantoja *[[Btrfs]]* kā noklusēto failu sistēmu.

Oficiāli *MeeGo* izmanto *[[Qt (ietvars)|Qt]]* programmatūras ietvaru un grafisko lietotāja saskarni, bet var lietot arī uz *[[GTK+]]* rakstītas lietojumprogrammatūru.

thumb|left|240px|''MeeGo'' saistība ar citiem distributīviem
2010. gada februārī *Nokia* un *[[Intel]]* paziņoja, ka *Nokia* projekts *[[Maemo]]* tiks apvienots ar *Intel* *[[Moblin]]* operētājsistēmu, turpinoties projektā *MeeGo*. *Intel* vēlējās attīstīt *MeeGo*, jo *[[Microsoft]]* nonodrošināja procesora *[[Intel Atom]]* pilnīgu atbalstu operētājsistēmā *[[Windows 7]]*. *MeeGo* projektā iesaistījās arī *Aminocom*, *[[Novell]]*, kā arī *[[Advanced Micro Devices|AMD]]*.

2011. gada februārī *Nokia* noslēdza vienošanās ar *[[Microsoft]]* par to, ka tās operētājsistēma *[[Windows Phone]]* kļūs par *Nokia* viedtālruņu primāro sistēmu. 
2011. gada 21. jūnijā izlaists pirmais viedtālruņa modelis uz *MeeGo* bāzes — *[[Nokia N9]]*. *[[Lenovo]]* izlaida modeli *IdeaPad S100* ar *MeeGo*.

Lai arī *Nokia* pilnībā neatteicās no *MeeGo*, citu partneru interese noplaka.
2011. gada septembrī *Linux Foundation* paziņoja, ka *MeeGo* projekts netiks turpināts, tā vietā tiks attīstīta platforma *[[Tizen]]* sadarbībā ar *[[Samsung Electronics]]* un *Intel*.

2011. gada oktobrī no *MeeGo* atzarojās jauns projekts *[[Mer (operētājsistēma)|Mer]]*, lai turpinātos kā pilnībā atvērts izstrādes projekts.
2012. gada jūlijā jaunizveidots Somijas viedtālruņu ražotājs *[[Jolla]]* paziņoja, ka sācis izstrādāt jaunu operētājsistēmu *[[Sailfish OS]]*, kas bāzēta uz *Mer*.

## Atsauces

## Ārējās saites

* Oficiālā vietne
Latīnas province

**Latīnas province** () ir viena no Itālijas provincēm valsts centrālajā daļā, Lacio reģionā, Tirēnu jūras krastā. Provinces lielākā pilsēta un administratīvais centrs ir Latīna. Nākamās lielākās pilsētas ir Aprilija, Terračīna, Formija un Fondi. Province administratīvi sīkāk dalās 33 komūnās.

## Ārējās saites
Wikimania

thumb|''Wikimania'' logo
***Wikimania*** ir ikgadēja starptautiska konference *[[Wikimedia Foundation]]* uzturēto projektu lietotājiem (tādiem kā Vikipēdija un citi līdzīgie projekti). Prezentāciju un diskusiju tēmas iekļauj *Wikimedia Foundation* projektus, citus viki projektus, atvērtā pirmkoda programmatūru, brīvas zināšanas un brīvu saturu, kā arī dažādus sociālos un tehniskos šo tēmu aspektus.

Kopš 2011. gada tradicionāli *Wikimania* laikā tiek paziņots apbalvojuma "Gada vikipēdietis" saņēmējs.

Nākamā *Wikimania* konference paredzēta kā virtuāls pasākums 2021. gadā. Sākotnēji tā bija plānota 2020. gada augustā Bangkokā, Taizemē, taču globālās COVID-19 pandēmijas dēļ tika pārcelta un vēlāk atcelta.

## Pārskats

## Atsauces

## Ārējās saites

*  *Meta-Wiki*, Wikimedia projektu koordinācijas viki
* Wikimania sesiju video Kaltura viki
Mer (programmatūras distributīvs)

***Mer*** ir programmatūras distributīvs, kas veidota kā starpprogrammatūra uz *[[Linux]]* kodola veidotām mobilajām operētājsistēmām. Tas ir paredzēts galvenokārt mobilajām un multimediju ierīcēm. *Mer* ir *[[MeeGo]]* turpinājums, kas atzarojies 2011. gadā. Uz *Mer* pamata izveidota operētājsistēma *[[Sailfish OS|Sailfish]]* un *Nemo*.

*Mer* veidots uz *MeeGo* pamata. *Mer* distributīvs nesatur *Linux* kodolu, bet gan bibliotēkas starp kodolu un lietotāja saskarnes slāni.
Tam nav iekļauta lietotāja saskarne, var izmantot *[[Qt (ietvars)|Qt]]* vai *[[Enlightenment Foundation Libraries]]* programmatūras ietvaru.

thumb|left|240px|''Mer'' saistība ar citiem distributīviem
Pēc tam, kad *[[Nokia]]* 2011. gadā atteicās no *[[MeeGo]]* platformas par labu *[[Microsoft]]* *[[Windows Phone]]*, *Linux Foundation* pārtrauca *MeeGo* projektu. Drīz pēc tam oktobrī iniciatīvas grupa paziņoja, ka turpinās attīstīt *MeeGo* iestrādes projektā *Mer*. Nosaukums veidots no **''Me**eGo **r**econstructed*.

2012. gada jūlijā jaunizveidots Somijas viedtālruņu ražotājs *Jolla* paziņoja, ka sācis izstrādāt jaunu operētājsistēmu *Sailfish OS*, kas bāzēta uz *Mer*.

== Atsauces ==


== Ārējās saites ==
* [http://merproject.org/ *Mer* projekts]
* [https://wiki.merproject.org/wiki/Main_Page *Mer'' vikivietne]
Marvel Comics

***Marvel Comics*** ir viens no lielākajiem un veiksmīgākajiem ASV uzņēmumiem, kas darbojas komiksu izdošanas un ar to saistītu mediju izdošanu. Tas tika dibināts 1939. gadā kā *Timely Comics*. Uzņēmums ir daļa no *Marvel Entertainment*, kas pieder *[[The Walt Disney Company]]*. *Marvel Comics* ir izveidojuši vairākus plaši pazīstamus tēlus, tai skaitā Zirnekļcilvēku, Halku, X-cilvēkus, Pārgalvi, Dzelzs vīru, Elektru Natčjosu, Kapteini Ameriku, Melno Panteru, Niku Furiju, Sudraba sērfotāju, Zaļo Goblinu, Gvenu Steisiju, Mēriju Džeinu Votsoni un citus. Uzņēmuma vadība atrodas Ņujorkā, ASV.

## Ārējās saites

*
Five

***Five*** (stilizēts kā ***5ive***) ir Apvienotās Karalistes puišu grupa, kuras sastāvā ietilpst Skots Robinsons, Ričijs Nevils, Ričards Brīns (iesauka *Abz Love* vai *Love*), Šons Konlons un bijušais grupas dalībnieks Džeisons J. Brauns (iesauka *J Brown*). Grupu 1997. gadā izveidoja tā pati komanda, kas iepriekš bija izveidojusi populāro meiteņu grupu Spice Girls. Grupa guva ievērojamus panākumus visā pasaulē, jo īpaši Apvienotajā Karalistē, lielākajā daļā Eiropas un Āzijā. Laika posmā no 1997. līdz 2001. gadam grupa pārdeva vairāk kā 20 miljonus ierakstu, Lielbritānijā izlaida vienpadsmit top 10 singlus un četrus top 10 albumus. *Five* sadarbība ar grupu Queen — dziesmā "We Will Rock You", 2000. gada sākumā nodrošināja grupai Britu mūzikas balvu kā labākā popgrupa. *Five* pašķīrās 2001. gada 27. septembrī.

2006. gadā septembrī Robinsons, Brīns, Nevils un Brauns, ar jaunu grupas vadības komandu un mūzikas menedžeri Ričardu Beku priekšgalā, reformēja grupu neiekļaujot tajā aizgājušo Šonu Konlou. Astoņus mēnešus vēlāk, nodrošinot ienesīgas tūres organizēšanu, bet nespējot iegūt pietiekami lielu ierakstu kompāniju interesi, grupa, caur savu oficiālo mājaslapu, paziņoja, ka atkal tiek izformēta.

2012. gadā grupa paziņoja, ka plāno atkal apvienoties savā oriģinālajā sastāvā. Džeisons J. Brauns sākotnēji piekrita piedalīties atkalapvienošanā, bet vēlāk mainīja savas domas, apgalvojot, ka viņš tomēr nevēlas atgriezties mūzikas industrijā. 2013. gadā četri grupas dalībnieki, līdzās agrāk populārajām grupām 911, Atomic Kitten, B*Witched, Blue, Honeyz un Liberty X piekrita piedalīties telekompānijas ITV2 rīkotajā dokumentālajā seriālā *The Big Reunion* (tulkojumā: Lielā atkalapvienošanās), kam sekoja kopīga koncertturneja pa Apvienoto Karalisti un Īriju.

## Dalībnieki
### Esošie dalībnieki
* Ričards Brīns (1997—pašlaik)
* Ričijs Nevils (1997—pašlaik)
* Skots Robinsons (1997—pašlaik)
* Šons Konlons (1997—2001; 2012—pašlaik)

### Bijušie dalībnieki
* Džeisons J. Brauns (1997—2001; 2006—2007)

## Diskogrāfija
### Studijas albumi

### Labāko dziesmu izlases

### Singli

## Koncerttūres
* *Invincible Tour* (2000. gada februāris—maijs)
* *The Big Reunion Tour* (2013. gada februāris—maijs)

## Atsauces

## Ārējās saites
* 
* 
*
Nārvelis

[thumb|230px|Nārveļa izteka — [Slīpju ezers]]
**Nārvelis** (arī **Karvelis**, **Narvele**, **Narvelis**) ir upe Latvijā, Abula labā krasta pieteka Smiltenes un Valmieras novadā. Sākas no Slīpju ezera uz Smiltenes un Plāņu pagastu robežas. Tek rietumu virzienā, upes gultne visā garumā regulēta. Uzņem novadgrāvju ūdeņus no apkārtnes meliorētajām platībām. Upi šķērso autoceļš P25.

## Atsauces
Pešāvara

**Pešāvara** (, *Pex̌awar*, , *Pishāwar*) ir pilsēta Pakistānā, Haibaras Pahtūnhvas provinces administratīvais centrs. Tā atrodas netālu no Pakistānas un Afganistānas robežas. Pešāvara ir pierobežas tirdzniecības, ekonomikas, politikas un kultūras centrs. 2010. gadā iedzīvotāju skaits bija aptuveni 3,625 miljoni. Lielākoties tur dzīvo puštuni. Pilsētā dzīvo arī vairāki tūkstoši tadžiki, hazāri, uzbeki un čigāni. Aptuveni 99% no iedzīvotājiem ir musulmaņi.

Kušānu valsts laikā (1.–3. gadsimts) pilsētas nosaukums bija Purušapura. Caur to gāja Zīda ceļš.

## Atsauces

## Ārējās saites
C/2011 L4

**PANSTARRS komēta** (oficiālais apzīmējums **C/2011 L4**) ir neperiodiskā komēta. 2011. gada 6. jūnijā komētu atklāja ar Pan-STARRS sistēmas pirmo teleskopu PS1, kas atrodas Haleakala kalna virsotnē Maui salā Havajās. 2013. gada martā, kad komēta atradās perihēlija tuvumā, tā kļuva redzama pat ar neapbruņotu aci. Tās redzamais spožums perihēlija laikā bija aptuveni +1<sup>m</sup>. Latvijā komēta bija vērojama drīz pēc saules rieta zemu pie horizonta rietumos.

## Komētas orbīta
Komēta ieradās no Orta mākoņa un 2013. gada 5. martā palidoja garām Zemei apmēram 1,09 AU attālumā. Tiek lēsts, ka nākamreiz komēta varētu atgriezties pēc apmēram 106000 gadiem.

## Atsauces

## Ārējās saites
Nerūsošais tērauds

[right|250px|thumb|No martensīta nerūsošā tērauda izgatavots [Šveices armijas nazis.]]
**Nerūsošais tērauds** ir tērauds, kas ir korozijizturīgs dažādās vidēs, piemēram, gaisā, ūdenī, kā arī dažādās agresīvās vidēs. To iegūst, sakausējot dzelzi ar dažādiem metāliem.

## Sastāvs
Nerūsošo tēraudu galvenā sastāvdaļa ir dzelzs (> 50% Fe = "tērauds") un vismaz 10—12% hroma. Vienkāršākajam sakausējuma veidam nevajag citus metālus, lai to uzskatītu par „nerūsošo tēraudu”. Visparastākajā nerūsošā tērauda veidā (EN 1.4003) ir tikai 10,5% hroma, bet pārējo daļu veido dzelzs.

## Vēsture
Vēsturiski vienkāršāko tērauda un hroma sakausējumu ieviesa jau 1912. gadā. Savukārt 1913. gadā Vācijas uzņēmums *Krupp* sakausējumam pievienoja niķeli, lai uzlabotu tā mehāniskās īpašības (tā radās austenīta nerūsošais tērauds), bet 1920. gadā, sastāvam pievienojot arī nelielus molibdēna piejaukumus, tika konstatēta šāda sakausējuma īpašību ievērojama uzlabošanās. Tā radās „skābju izturīgs” nerūsošais tērauds.

## Atsauces

## Ārējās saites
* Nerūsošā tērauda iegūšana, īpašības utt.
Dwars door Vlaanderen

***Dwars door Vlaanderen*** () ir profesionālas viendienas šosejas riteņbraukšanas sacensības, kuras notiek Beļģijas reģionā Flandrijā. Tās ir vienas no Flandrijas klasikām. Kā 1.HC kategorijas sacensības tās ir iekļautas *[[UCI Europe Tour]]* kalendārā. Tradicionāli tās iezīmē "flāmu riteņbraukšanas nedēļas" sākumu kopā ar Gente–Vevelgema (pirms 2010. gada šo sacensību vietā bija *[[Brabantse Pijl]]*), *[[Driedaagse van De Panne]]* un Flandrijas tūri. *Dwars door Vlaanderen* viemēr ir notikušas trešdienā, pusotru nedēļu pirms Flandrijas tūres. Finišs vienmēr notiek Varegemā. Sacensības pirmoreiz notika 1945. gadā, un, izņemot 1971. gadu, tās ir notikušas katru gadu. Sacensības iepriekš tika sauktas par ***Dwars door België*** (). 1945.—1946. un 1948.—1964. gadā sacensības notika kā divu dienu sacensības; 1947. gadā un kopš 1965. gada tās vienmēr notikušas kā viendienas sacensības.

## Uzvarētāji kopš 2010. gada

Avots: www.dwarsdoorvlaanderen.be

## Atsauces

## Ārējās saites

*
Sailfish OS

***Sailfish*** (no angļu — 'buruzivs') ir uz *[[Linux]]* bāzēta operētājsistēma, kas paredzēta mobilajām ierīcēm. To izstrādā Somijas uzņēmums *[[Jolla]]*.

*Sailfish OS* tika veidota uz *[[Mer (programmatūras distributīvs)|Mer]]* pamata, kas attīstījies no *Linux* bāzēta programmatūras distributīva *[[MeeGo]]*. *Sailfish* izmanto *[[Qt (ietvars)|Qt]]* programmatūras ietvaru.
*[[Android (operētājsistēma)|Android]]* lietojumprogrammas var darboties uz *Sailfish* ierīcēm.

## Vēsture
2011. gadā jaunizveidots Somijas viedtālruņu ražotājs *Jolla* izveidoja organizāciju *Sailfish Alliance*, lai apvienotu aparatūras ražotājus, tīklu operatorus, programmatūras izstrādātājus un izplatītājus operētājsistēmas izstrādei.
2012. gada jūlijā *Jolla* paziņoja, ka sācis izstrādāt jaunu operētājsistēmu *Sailfish OS*. Tā bija bāzēta uz *[[Mer (programmatūras distributīvs)|Mer]]* pamata, kas attīstījies no *Linux* bāzēta programmatūras distributīva *[[MeeGo]]*. *Sailfish* jauninājums bija daudzuzdevumu lietotāju saskarne, lai varētu vienlaikus atvērt vairākas lietotnes un, strādājot ar vienu, citas darbojas fonā. Tas atšķīrās no citām viedtālruņu platformām, kurās nevarēja pārslēgties uz citu lietotni tās darbības laikā.
*Sailfish* pirmoreiz prezentēts 2012. gada 22. novembrī.
2013. gada 16. septembrī *Jolla* paziņoja, ka tās operētājsistēma *Sailfish OS* varēs darboties uz ierīcēm, kuras sākotnēji bijušas paredzētas *[[Android]]*.
Pirmā versija 1.0.0.5 izlaista 2015. gada 27. novembrī.

2015. gada 24. septembrī prezentēta versija *2.0*, izlaista 19. oktobrī.
2016. gadā Krievijas uzņēmums *Otkrytaja mobilnaja platforma* (*OMP*) sāka pielāgot *Sailfish OS* Krievijas tirgus vajadzībām, izveidojot zaru *Sailfish Mobile OS RUS*, kas vēlāk tika pārdēvēta par *[[Avrora (operētājsistēma)|Avrora]]*. 

2018. gada 26. februārī tika prezentēta *Sailfish OS* versija *3.0*, izlaista 29. oktobrī. Tajā bija iestrādāts pilnīgs reģionālās infrastruktūras atbalsts, paplašināta ar drošības iespējām.

2021. gada 3. februārī tika izlaista versija *4.0.1*.

## Atsauces

## Ārējās saites
* ''Sailfish'' projekts
Veinameri

**Veinameri** (;  — ‘šaurumu jūra’)
vai **Monzunds** (,  — ‘Monas šaurums’) ir Baltijas jūras šaurums Igaunijā starp Monzunda arhipelāga salām un Igaunijas kontinentālo daļu.

Veinameri izvietojies starp Hījumā un Sāmsalu rietumos un Lēnes apriņķi austrumos. Par šauruma ziemeļu robežu uzskata līniju no Tahkunas pussalas Hījumā līdz Pēsaspea ragam, dienvidu — caur Kibasāres pussalas dienvidu galu vilktu paralēli, rietumu — līniju starp Kasari salu un Veikeveina rietumu malu. Bieži par Veinameri uzskata tikai starpsalu akvatoriju starp Monzunda arhipelāga salām un kontinenta krastu. Ar Baltijas jūru to savieno Vozi un Hari šaurumi ziemeļos un Soelas šaurums rietumos, bet ar Rīgas līci — Sūrveins (ar Vīrekurku) un Veikeveins dienvidos. Veinameri ir daudz salu, lielākās no tām ir Muhu, Vormsi un Kasari.

Šaurumu šķērso prāmja līnijas no Rohukilas uz Vormsi un Hījumā un no Virtsu uz Kuivastu.

## Atsauces

## Ārējās saites
Geralds Cjoleks

**Geralds Mihaels Cjoleks** (; dzimis , Ķelnē) ir bijušais Vācijas šosejas riteņbraucējs.

## Profesionāļa karjera
Cjoleks profesionāļos sāka startēt 2005. gada maijā, ar *[[Team Wiesenhof-AKUD|Team AKUD Arnolds Sicherheit]]* komandu, kur viņam bija ļoti veiksmīga sezona. Vācijas čempionātā Cjoleks spēja apsteigt pieredzējušos sprinterus Ēriku Cābelu un Robertu Fersteru bez komandas biedru palīdzības, izbeidzot *T-Mobile* divpadsmit gadu dominanci. Viņš to paveica 18 gadu vecumā, kļūstot par jaunāko šī titula ieguvēju. Bez uzvaras nacionālajā čempionātā viņš guva trīs uzvaras un uzvarēja punktu klasifikācijā *[[Tour de Hongrie]]*, un guva uzvaru *[[Mainfranken Tour]]* posmā.

2006. gadā Cjoleks pabeidza savu izglītību *[[Ford Motor Company]]* un pilnībā pievērsās profesionāļa karjerai. Sezonas gaitā viņš uzrādīja vairākus augstvērtīgus rezultātus svarīgās sacensībās, pārspējot *[[UCI ProTour]]* komandu sprinterus. Cjoleks ieguva otro vietu *[[Rund um den Henninger Turm]]*, kur atkal pārspēja Ēriku Cābelu. Tā kā Cjoleka komanda *AKUD Arnolds Sicherheit* sezonas sākumā apvienojās ar *Team Wiesenhof*, kļūstot par spēcīgāko Vācijas komandu ārpus *UCI ProTour*, viņiem izdevās iegūt ielūgumus uz vairākām *ProTour* sacenībām, kur Cjolek atkal spēja atzīmēties. *[[Vattenfall Cyclassics]]* Cjoleks ierindojās piektajā vietā. Pēc dažām nedēļām Cjoleks uzvarēja savās pirmajās *UCI ProTour* sacensībās — *[[Deutschland Tour]]*, kur viņš uzvarēja trešajā posmā. 23. septembrī viņš uzvarēja Pasaules čempionāta U23 grupas braucienā Zalcburgā.

2007. gada sezonā Cjoleks pameta *Wiesenhof*, lai *UCI ProTour* pārstāvētu **'. Pēc salīdzinoši klusa sezonas sākuma viņš maijā uzvarēja ''[[Rheinland-Pfalz Rundfahrt]]'' sacensībās. Augustā viņš uzrādīja vairākus labus rezultātus, uzvarot ''Deutschland Tour'' trijos posmos un iegūstot trešo vietu ''Vattenfall Cyclassics''.

2008. gada sezonā viņš pārstāvēja ''Team Columbia'', kuras sastāvā uzvarēja posmu ''Sparkassencup Schwenningen'' un divus posmus ''Bayern-Rundfahrt''. [[2008. gada Tour de France]] Cjoleks bija svarīga sastāvdaļa visās četrās [[Marks Kevendišs|Marka Kevendiša]] posmu uzvarās. Pēdējā posmā Elizejas laukos Cjoleks spēja iegūt otro vietu, zaudējot tikai [[Gerts Stēgmanss|Gertam Stēgmansam]]. Viņš piedalījās arī Olimpisko spēļu grupas braucienā, bet izstājās ekstrēmo laika apstākļu radīto veselības problēmu dēļ. Septembrī viņš guva uzvaru ''Deutschland Tour'' piektajā posmā sprinta finišā pret kalnu.

2012. gada sezonas beigās Cjoleks pameta **' komandu un pievienojās **' uz 2013. gada sezonu season.

Cjoleks uzvarēja 2013. gada [[Milāna—Sanremo]] sacensībās ar laiku 5h 37' 20", apsteidzot favorītu [[Peters Sagans|Peteru Saganu]] (**') sprinta finišā.

2017. gada janvārī paziņojis par karjeras beigām, nespējot atrast vietu profesionālā komandā.

## Atsauces

## Ārējās saites

*
Brutuļi

**Brutuļi** (agrāk — **Brutulis**) ir ciems Smiltenes novada Smiltenes pagastā. Izvietojies Abula krastos pie autoceļa P25  no pagasta centra Kalnamuižas,  no novada domes Smiltenē un  no Rīgas.

Apdzīvotā vieta veidojusies pie Brutuļa dzirnavām. Izaugusi padomju gados. Brutuļos atrodas bitumena ražošanas bāze, Brutuļu HES. Alkāsu liepa ir ievērojams dabas piemineklis.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Jolla

thumb|180px|Agrākais logotips
thumb|200px|''Jolla'' viedtālrunis
***Jolla Oy*** (zināms arī kā ***Jolla Mobile***) Somijā reģistrēts uzņēmums, kas nodarbojas ar viedtālruņu programmatūras izstrādi. Tas ir dibināts 2011. gadā. Galvenais birojs atrodas Helsinkos.

Uzņēmums izstrādā mobilo ierīču operētājsistēmu *[[Sailfish OS]]*, kas veidota uz *[[Linux]]* distributīva *[[Mer (operētājsistēma)|Mer]]* (*[[MeeGo]]*) bāzes.

*Jolla* somu valodā nozīmē "laiviņa".

## Vēsture
2011. gadā Somijas mobilo telefonu ražotājs *[[Nokia]]*, kam bija lieli zaudējumi, mainīja stratēģiju, atsakoties no pašu izstrādātas programmatūras (*[[MeeGo]]* un *[[Symbian]]*) par labu *[[Microsoft]]* *[[Windows Phone]]*. Tika plānota arī daudzu darbinieku atlaišana. Lai atbalstītu atlaistos darbiniekus, aprīlī tika izveidota *Bridge* programma jaunuzņēmumu veidošanai.

Jaunais uzņēmums tika dibināts 2011. gada 29. martā un saņēma atbalstu no *Nokia Bridge* programmas. Oktobrī uzņēmums ieguva nosaukumu *Jolla*. Tajā iekļāvās daudzi bijušie *Nokia* darbinieki, tai skaitā daļa no *MeeGo* projekta komandas.
*Jolla* nolēma koncentrēties uz Ķīnas tirgu, ko *Nokia* bija zaudējusi.

2012. gada jūlijā *Jolla* paziņoja, ka sācis izstrādāt jaunu operētājsistēmu *[[Sailfish OS]]*, kas bāzēta uz *Mer*, *MeeGo* atzara.
2012. gada decembrī 6,25 % uzņēmuma kapitāldaļu tika pārdotas Ķīnas *Jolla China Fortune Holdings Limited*.

2013. gada 20. maijā uzņēmums prezentēja savu pirmo viedtālruni; tas darbojās ar *Sailfish OS*.
16. septembrī *Jolla* paziņoja, ka tās operētājsistēma *Sailfish OS* varēs darboties uz ierīcēm, kas sākotnēji bijušas paredzētas *[[Android]]*.
Viedtālrunis tirgū laists 27. novembrī, bet sākotnēji patērētājiem pieejami tikai 450 eksemplāri.

Pēc tam, kad izgāzās planšetdatora *Jolla Tablet* projekts sadarbībā ar Ķīnas ražotāju, 2015. gada 7. jūlijā *Jolla* paziņoja, ka aparatūras biznesu atdalīs atsevišķā uzņēmumā, *Jolla* turpmāk koncentrējoties uz *Sailfish OS* izstrādi un licencēšanu.
Aizkavējoties finansējumam no investoriem, uzņēmums bija spiests atlaist pusi darbinieku.

Šajā laikā Krievijā pēc Rietumvalstu noteiktajām sankcijām tika izveidota importa aizvietošanas programma, un par Krievijas mobilās operētājsistēmas pamatu tika izraudzīta *Sailfish OS*.
2016. gadā uzņēmumam tika piesaistīti jauni investori, starp tiem arī Krievijas uzņēmējs Georgijs Berjozkins ar uzņēmuma *Votron* starpniecību, kas ieguva 9,72 % *Jolla*kapitāldaļu. Vēlāk *Votron* daļa uzņēmumā tika palielināta līdz 60 % Berjozkins izveidoja arī uzņēmumu *Otkrytaja mobilnaja platforma* (*OMP*), kas pielāgoja *Sailfish OS* Krievijas tirgus vajadzībām (*Sailfish Mobile OS RUS*, tagad *[[Avrora (operētājsistēma)|Avrora]]*).

2018. gada martā Krievijas valstij piederošais telesakaru uzņēmums *[[Rostelekom]]* nopirka 75 % *Votron* un *OMP* kapitāldaļu.
2019. gada decembrī *Rostelekom* ieguva 99,9 % *Votron* un *OMP* kapitāldaļu; vēlāk tos ieguva pilnībā.

Pēc Krievijas iebrukuma Ukrainā 2022. gada 1. martā *Jolla* paziņoja, ka cenšas pārstrukturēt savu biznesu, lai sarautu saites ar Krievijas valsti.

## Skatīt arī
* *[[Sailfish OS]]*

## Atsauces

## Ārējās saites

* ''Jolla'' vietne
Kelē bērzlape

**Kelē bērzlape** (*Russula queletii*) ir bērzlapju ģints bazīdijsēne. Tā ir sastopama Eiropas mežos, kaļķainās augsnēs, kur sēne veido mikorizu ar eglēm. Kelē bērzlapes cepurīte ir 3—10 cm plata purpurvioleta vai vīnsarkana, vidū bieži tumšāka, lapiņas ir bālganā vaska krāsā, bet sēnes kātiņš ir 2—8 cm garš, pelēcīgi violets vai sarkanīgs, reizēm balts. Kelē bērzlapei raksturīga ērkšķogu vai ābolu kompota smarža.
Sēnes garša ir ļoti sīva un pēc ieēšanas nereti var būt vēdergraizes, tāpēc Kelē bērzlapi uzskata par uzturā nelietojamu sēni.

## Atsauces

## Ārējās saites

*
Ēdamās sēnes

thumb|250px|Sēņu grozs ar ēdamām sēnēm
**Ēdamās sēnes** ir sēņu valsts organismu grupa, kuru augļķermeņus cilvēki var izmantot uzturā. Augļķermeņi var atrasties zem zemes (piemēram, trifeles) vai arī virs zemes (piemēram, dažādas bērzlapes), kur cilvēki tos nolasa. Nav noteiktas definīcijas, ko var uzskatīt par ēdamām sēnēm, tomēr parasti ar ēdamām sēnēm saprot sēnes, kas nesatur indīgas vielas un ir pietiekami gardas un aromātiskas, lai tās būtu vērts lietot kā pārtikas produktus.

Ēdamās sēnes tiek lasītas sēņojot, daudzas sugas kultivē mājas apstākļos. Pirms sēnes ielasīšanas sēņojot, sēne ir jāidentificē kā ēdama. Ēšanai drīkst lasīt tikai tās sēnes, par kurām ir zināms, ka tās ir ēdamas. Neskatoties uz to, dažas ēdamas sēnes atsevišķiem cilvēkiem var izraisīt alerģiskas reakcijas, bet ar nepareizi uzglabātām vai vecām ēdamajām sēnēm ir iespējams saindēties. Ēdamās sēnes sēņotāji var sajaukt ar nāvējoši indīgām sēnēm, tai skaitā ļoti bīstamo zaļo mušmiri.

Sēnes, kas aug pilsētas vidē, nav ieteicams lietot uzturā, jo tās satur piesārņojumu, piemēram, smagos metālus.

Populārākās ēdamās sēnes ir baravika, parastā gailene, parastā apšubeka, lauka atmatene, austeru sānause un lielā dižsardzene.

## Ārējās saites
Libērijas futbola izlase

**Libērijas futbola izlase** ir futbola komanda, kas pārstāv Libēriju starptautiskās sacensībās. Tā ne reizi nav kvalificējusies FIFA Pasaules kausam, bet ir divas reizes kvalificējusies Āfrikas Nāciju kausam, abas reizes izstājoties no turnīra jau pēc grupu turnīra. 
Lai gan Libērija ne reizi nav kvalificējusies Pasaules kausam, tomēr Libērijas izlases spēlētājs Džordžs Veā ir ieguvis FIFA Gada futbolista balvu.

## Pasaules čempionātos
* 1930-1962 - *Nepiedalījās*
* 1966 - *Izstājās*
* 1970-1978 - *Nepiedalījās*
* 1982-1990 - *Nekvalificējās*
* 1994 - *Izstājās kvalifikācijas laikā*
* 1998-2010 - *Nekvalificējās*
* 2014 - *[[2014. gada FIFA Pasaules kausa kvalifikācija — CAF zona|Nekvalificējās]]*
* 2018 - *[[2018. gada FIFA Pasaules kausa kvalifikācija — CAF zona|Nekvalificējās]]*
* 2018 - *[[2022. gada FIFA Pasaules kausa kvalifikācija — CAF zona|Nekvalificējās]]*
* 2026 - *[[2026. gada FIFA Pasaules kausa kvalifikācija — CAF zona|Nekvalificējās]]*

## Āfrikas Nāciju kausā
* 1957-1965 - *Nepiedalījās*
* 1968 - *Nekvalificējās*
* 1970-1974 - *Nepiedalījās*
* 1976 - *Nekvalificējās*
* 1978-1980 - *Nepiedalījās*
* 1982 - *Nekvalificējās*
* 1984 - *Izstājās*
* 1986-1990 - *Nepiedalījās*
* 1992 - *Izstājās*
* 1994 - *Nekvalificējās*
* 1996 - Grupu turnīrs
* 1998-2000 - *Nekvalificējās*
* 2002 - Grupu turnīrs
* 2004-2019 - *Nekvalificējās*
Jaunklidzis

**Jaunklidzis** ir apdzīvota vieta Valmieras novada Plāņu pagastā. Izvietojusies pagasta ziemeļdaļā pie autoceļa P25  no pagasta centra Plāņiem,  no novada centra Valmieras un 142 km no Rīgas. Apdzīvotā vieta izveidojusies padomju gados kā viens no padomju saimniecības «Plāņi» ciematiem. Jaunklidzī atrodas bibliotēka.

2010. gadā tika atklāta jauna Jaunklidža bibliotēka — saieta nams. Tā vēsturiskais prototips ir 1785. gadā celtais saieta nams Plāņu pagasta Jaunmežuļos. Tas kopš 1940. gada atrodas Latvijas Etnogrāfiskajā brīvdabas muzejā.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Zušu apakškārta

**Zušu apakškārta** (*Anguilloidei*) ir viena no zušveidīgo kārtas (*Anguilliformes*) apakškārtām, kurā ir 3 dzimtas. Saskaņā ar 2016. gada sistemātiku zušveidīgo kārtai dzimtas netiek iedalītas apakškārtās. Tomēr mūsdienās joprojām ir sistemātiķi, kas izmanto kārtas iedalījumu apakškārtas.

## Izplatība
Šīs apakškārtas sugas dzīvo gan jūras ūdenī, gan saldūdenī. Tās ir sastopamas Klusajā okeānā, Indijas okeānā un Atlantijas okeānā. Saldūdens sugas ir katadromas zivis, kas nozīmē, ka tās dzīvo saldūdens ūdenstilpēs: upēs un ezeros, bet nārstot dodas uz okeānu.

Latvijas teritoriālajos ūdeņos dzīvo viena zušu apakškārtas suga — Eiropas zutis (*Anguilla anguilla*).

## Sistemātikas diskusijas
Zušveidīgo kārtas sistemātikai ir samērā grūti izsekot, jo pēdējos gados tā ir mainījusies vairākkārt, turklāt molekulāro pētījumu atklājumi ir ieviesuši būtiskas izmaiņas. Dažādos sistemātikas avotos ir atšķirīgs apakškārtu iedalījums un dzimtu skaits tajās. Šajā lapā ir attēlota sistemātika, izmantojot datubāzes "*Comparative Toxicogenomics Database*" 2013. gada datus.

## Sistemātika
*Zušu apakškārta (*Anguilloidei*)
**Dūņuzušu dzimta (*Heterenchelyidae*)
***ģints Āfrikas dūņuzuši (*Panturichthys*)
***ģints Dūņuzuši (*Pythonichthys*)
**Saldūdens zušu dzimta (*Anguillidae*)
***ģints Zuši (Anguilla)
**Spagetizušu dzimta (*Moringuidae*)
***ģints Rievotie spagetizuši (*Neoconger*)
***ģints Spagetizuši (*Moringua*)

## Atsauces

## Ārējās saites
*Encyclopedia Britannica: Anguilloidei
Nikte (pavadonis)

**Nikte** ir pundurplanētas Plutona dabiskais pavadonis. 2015. gadā Plutonu un tā pavadoņus apmeklēja starpplanētu zonde *[[New Horizons]]*.

## Atklāšana
[thumb|left|150px|[Habla kosmiskais teleskops|Habla kosmiskā teleskopa attēls (Plutons, Harons, Nikte un Hidra).]]
2005. gadā Nikti atklāja, izpētot ar Habla kosmisko teleskopu iegūtos attēlus. 2005. gada 15. un 18. maijā uzņemtos attēlus pārbaudīja jūnijā un augustā un astronomi tajos atklāja divus iepriekš nezināmus Plutona pavadoņus. Par atklājumu oficiāli tika paziņots 2005. gada 31. oktobrī un pavadoņiem tika piešķirti pagaidu apzīmējumi: S/2005 P 1 (Hidra) un S/2005 P 2 (Nikte).

## Orbīta un fizikālie parametri
Niktes orbīta ap Plutonu ir apļveida. Tā atrodas vienā plaknē ar lielāko Plutona pavadoni Haronu. Nikte riņķo ap Plutonu apmēram 50 000 km no tā un apriņķo Plutonu 24,9 dienās, t.i., 4 reizes lēnāk kā Harons, bet attiecība pret Hidru periodu proporcija ir 3:2. Īsta orbitālā rezonanse starp Nikti un Haronu gan nepastāv, jo ir 2,7 % liela novirze.

Nikte ir aptuveni par 20% tumšāka par Hidru. 2015. gadā starpplanētu zondes *[[New Horizons]]* misijas laikā tika noskaidrots, ka Niktes izmērus raksturo trīsasu elipsoīds ar izmēriem 54 × 41 × 36 km. Nākamajā gadā publikācijā tās parametri tika vērtēti 50 × 35 × 33 km. Tātējādi Nikte ir lielākais no Plutona mazajiem pavadoņiem.

## Nosaukums
Nikte grieķu mitoloģijā ir nakts personifikācija. Pavadonis tika nodēvēts par Nikti 2006. gada 21. jūnijā ar Starptautiskās Astronomijas savienības cirkulāru Nr. 8723.

## Atsauces
2013. gada Malaizijas Grand Prix

**2013. gada Malaizijas ''Grand Prix*** (oficiālais nosaukums: ***2013 Formula 1 Petronas Malaysia Grand Prix***) bija *Formula 1* . gada sezonas otrais posms, kas norisinājās [[Sepanga|Sepangas trasē]] [[Malaizija|Malaizijā]]. Tā bija piecpadsmitā reize, kad tika izcīnīts , un tajā piedalījās 22 piloti un 11 komandas. Pirms sacīkstēm braucēju čempionāta kopvērtējuma līderis pēc uzvaras pirmajā posmā bija *Lotus* pilots [[Kimi Reikenens]], bet esošais čempions *Red Bull* pilots [[Sebastiāns Fetels]] kopvērtējumā bija trešais. Gūstot uzvaru šajā posmā, Fetels izvirzījās vadībā braucēju čempionāta kopvērtējumā, bet viņa pārstāvētā *Red Bull* komanda — konstruktoru kausa kopvērtējumā.

== Rezultāti ==
=== Kvalifikācija ===

Kvalifikācijā, kuras laikā sākās lietus, pēdējā sesijā ātrāko laiku uzrādīja [[Sebastiāns Fetels]], pārspējot abus *Ferrari* pilotus [[Felipe Masa|Felipi Masu]] un [[Fernando Alonso]]. [[Kimi Reikenens]] uzrādīja septīto ātrāko laiku, bet saņēma trīs starta vietu sodu par Niko Rosberga bloķēšanu.


;Piezīmes:
* — Reikenens saņēma 3 starta vietu sodu par Rosberga traucēšanu

===Sacīkste===


==Kopvērtējums pēc sacīkstes==


;Braucēju čempionāts


;Komandu čempionāts



* <small>*'Piezīme''': abās punktu ieskaitēs parādītas tikai pirmās piecas pozīcijas.

## Atsauces
Torčils Nilsens

**Torčils Nilsens** (, dzimis ) ir bijušais Fēru Salu futbola pussargs. Nilsens ir arī viens no labākajiem Fēru Salu šahistiem.

## Futbola karjera
### Klubu karjera
Nilsens lielāko daļu savas karjeras ir aizvadījis dzimtās pilsētas klubā SÍF Sandavágur, un pēc tam, kad tas apvienojās ar MB Miðvágur, Nilsens pievienojās jaunizveidotajam klubam FS Vágar.

### Izlases karjera
Nilsens Fēru Salu izlases sastāvā 1988. gada augustā aizvadīja pirmo oficiāli FIFA atzīto Fēru Salu izlases maču, kas bija draudzības spēle pret Islandi. Viņš arī guva pirmos vārtus Fēru Salu izlases vēsturē, kopš to atzina FIFA, spēlē, kas arī beigās kļuva par pirmo Fēru Salu izlases uzvaru oficiālajos mačos — 1-0 pār Kanādu 1989. gada aprīlī.

Nilsens kļuva slavens, kad viņš guva vienīgos vārtus 1992. gada Eiropas čempionāta kvalifikācijas spēlē 1990. gada septembrī, kur Fēru Salas ar 1-0 šokēja Austriju. Tā bija arī Fēru Salu pirmā spēle oficiālos turnīros.

Pēdējo spēli izlasē Nilsens aizvadīja 1993. gada jūnijā — 1994. gada FIFA Pasaules kausa kvalifikācijas spēli pret Čehoslovākiju. Kopumā Nilsens izlasē ir aizvadījis 18 spēles, gūstot divus vārtus.

#### Vārti izlasē

## Šaha karjera
Gan futbola karjeras laikā, gan pēc tās Nilsens ir spēlējis šahu klubā *Sandavágs talvfelag*. Viņš ir trīskārtējs Fēru Salu čempions šahā — 1984., 1986. un 1988. gadā. Nīlsens ir piedalījies arī trīs Šaha olimpiādēs Fēru Salu komandas sastāvā — 1982. 1984. un 1988. gadā.

## Privātā dzīve
Torčilam ir divi dēli — Rogvi un Hogni. Rogvi ir arī ievērojams futbola un šaha spēlētājs. Viņš ir aizsargs, un šobrīd (2013) spēlē klubā 07 Vestur, kā arī Rogvi ir spēlējis Fēru Salu U-19 izlasē. Rogvi ir arī 2012. gada Fēru Salu čempions šahā. Otrs dēls Hogni tiek dēvēts par vienu no daudzsološākajiem šaha spēlētājiem Skandināvijā viņa vecuma grupā. Hogni arī spēlē futbolu, un šobrīd (2013) viņš ir Fēru Salu U-15 izlases sastāvā.

## Atsauces

## Ārējās saites
E3 Saxo Classic

***E3 Saxo Classic***, iepriekš zināmas kā ***E3 Saxo Bank Classic***, ***E3 BinckBank Classic***, ***E3 Harelbeke***, **Harelbeke—Antverpene—Harelbeke** un ***E3-Prijs Vlaanderen***, ir ikgadējas šosejas riteņbraukšanas sacensības Beļģijas reģionā Flandrijā. Sacensības sākas un pēc 210 kilometriem noslēdzas Harelbekē. Sacensības organizē *Hand in Hand Cycling Club of Harelbeke* un tās ir iekļautas UCI Pasaules tūres kalendārā.

E3 notiek marta vidū un ir daļa no *Vlaamse Wielerweek* (flāmu riteņbraukšanas nedēļas), kura turpinās ar *[[Brabantse Pijl]]* svētdienā un *[[Driedaagse van De Panne]]* vairāku dienu sacensībām nedēļas vidū pirms Flandrijas tūres klasikas, kura notiek nākamajā svētdienā. Līdz 2011. gadam sacensības notika sestdienā, bet, 2012. gadā iegūstot *World Tour* statusu, tās tika pārceltas uz piektdienu, lai iegūtu atpūtas dienu pirms citām *World Tour* sacensībām Gente—Vevelgema, kuras notiek svētdienā.

Pirmās *E3 Prijs Vlaanderen* sacensības notika 1958. gadā, lai arī reģionā līdzīgas sacensības tika rīkotas jau kopš 1955. gada. Iesākumā sacensības tika sauktas par Harelbeke-Anversa-Harelbeke, vēlāk mainot nosaukumu uz ***GP E3 Harelbeke***. Sacensības nosaukumu pārņēma no E3 autostrādes (tagad A14), kuru uzbūvēja sešdesmito gadu vidū. Kopš 2011. gada sacensībām no nosaukuma ir izņemts vārds ***Prijs*** un tagad tās saucas **E3 Harelbeke**.

E3 ir kā sagatavošanās sacensības Flandrijas tūrei. Sacensību distance ir īsāka, bet ir iekļauti daudzi no tiem pašiem kāpumiem. Arī apstākļi ir salīdzināmi, jo bruģis, vējš un kāpumi samazina galvenās braucēju grupas apjomu. Maršruts iekļauj lielu apli Austrumflandrijā, ieskaitot 12 paugurus. Daļa braucēju izvēlas šīs sacensības, nevis taktiskāko, bet daudz prestižāko Flandrijas tūri.

## Uzvarētāji

## Atsauces

## Ārējās saites

*
STSAT-2C

***STSAT-2C*** (나로과학위성) bija Dienvidkorejas eksperimentālais pavadonis. Tas orbītā palaists 2013. gada martā nesējraķetes *[[Naro-1]]* pirmajā veiksmīgajā startā pēc diviem iepriekšējiem neveiksmīgiem.
Tādējādi Dienvidkoreja kļuva par kosmisko lielvalsti, ar savu raķeti no savas valsts teritorijas veiksmīgi palaižot savu pavadoni.

Kosmiskā aparāta masa bija aptuveni 100 kg. Izmēri 76 × 102 × 116 cm.
Pavadonī uzstādītas sešas eksperimentālas ierīces:
* lāzera atstarotājmasīvs, kas ļauj noteikt kosmiskā aparāta atrašanās vietu ar lāzera altimetrijas palīdzību;
* *Langmuir* zonde, lai noteiktu plazmas elektronu temperatūru, elektronu blīvumu un elektrisko potenciālu;
* kosmiskās radiācijas efektu monitors, lai pētītu Zemei tuvo kosmisko vidi;
* žiroskops;
* infrasarkanais sensors;
* femptosekundes lāzera oscilators

*STSAT-2C* tika palaists  07:00 *[[UTC]]* ar nesējraķeti *[[Naro-1]]* no Naro kosmosa centra.

2014. gada septembrī paziņots, ka pavadonis kopš aprīļa neatbild uz komandām. Tika aprēķināts, ka 2021. gadā tas noies no orbītas.
2019. gada 13. novembrī *STSAT-2C* nogāja no orbītas un sadega Zemes atmosfērā.

## Atsauces

## Ārējās saites
* STSAT 2C Gunter Dirk Krebs 
* STSAT 2C orbitālie dati, N2YO.com
Krimas tatāru valoda

**Krimas tatāru valoda** (*qırımtatar tili*) jeb **krimiešu valoda** (*qırım tili*) ir tjurku valoda, kurā galvenokārt runā Krimas tatāri, kas dzīvo Krimā un Centrālāzijā. Šī valoda ir tikai attāla radiniece tatāru valodai, būdama tuvāka galvenokārt Kaukāzā runātajām tjurku valodām.

Krimas tatāru valodu prot gandrīz pusmiljons cilvēku, no kuriem vairāk nekā 260 tūkstoši dzīvo Krimā. Centrālāzijā dzīvo aptuveni 150 tūkstoši Krimas tatāru valodas pratēju, bet Bulgārijā un Rumānijā ap 30 tūkstošiem.

Tā bija viena no oficiālajām Krimas hanistes valodām. Padomju laikos tā zaudēja daudz runātāju, jo Krimas tatāri tika deportēti un rusificēti. UNESCO valodu ir iekļāvusi nopietni apdraudētu valodu sarakstā.

## Rakstība
thumb|
Valodas rakstībā tiek izmantots gan latīņu alfabēts, gan kirilica.

### Latīņu alfabēts

* Zīme Ââ tiek lietots, lai norādītu līdzskaņu maigumu, un tā nav atsevišķs burts.

### Kirilica

 Гъ (ğ), къ (q), нъ (ñ) un дж (c) ir atsevišķi burti.thumb|Krimas tatāru valoda

## Atsauces

## Ārējās saites
*
Parastā vēršmēlene

**Parastā vēršmēlene** jeb **medene** (*Sarcodon imbricatus*) ir bankeru dzimtas bazīdijsēne. Tā ir sastopama Eirāzijā un Amerikā, kur aug sausos priežu mežos. Šīs sēnes cepurīte ir brūna ar lielām, biezām, koncentriskos riņķos novietotām atstāvošām zvīņām. Cepurīte atsevišķos gadījumos var būt pat 20—30 cm plata.

Medene ir ēdama sēne, ar īpatnēju garšu. Jaunās medenes var cept bez iepriekšējas novārīšanas, bet vecākas sēnes ir ieteicams novārīt rūgtās garšas dēļ. Medenes var izžāvēt un sadrupināt, pēc tam miltus izmantojot kā piedevu vai garšvielu ēdieniem.

Parasto vēršmēleni līdzīgā izskata dēļ var sajaukt ar rūgtu un uzturā nelietojamu sēni — rūgto vēršmēleni (*Sarcodon scabrosus*).

## Atsauces

## Ārējās saites

*
Johans Štrauss III

**Johans Štrauss** (; dzimis , miris ; zināms arī kā **Johans Eduards Štrauss**) bija austriešu komponists. Viņa tēvs bija Eduards Štrauss, kura brāļi bija Johans Štrauss un Jozefs Štrauss, un kuru tēvs bija Johans Štrauss. Viņam netieši tika dots uzdevums turpināt ģimenes tradīcijas pēc Štrausu Orķestra sabrukuma 1901. gadā. Tomēr viņa talants dzīves gaitā netika pilnīgi attīstīts. Neskatoties uz to, ka viņu aizrāva komponēšana, vēsturē viņš palika pamanāmāks kā diriģents. Viņa vienīgais skatuves darbs - operete Katze und Maus izraisīja lielu negatīvu kritiku, un viņš sāka darboties ar pseidonīmu, lai nesabojātu savas dinastijas slavu. Vēlāk viņš izlaida dažādus cita veida darbus, piemēram, valšus. Johans Štrauss nomira 72 gadu vecumā Berlīnē.

## Atsauces

## Ārējās saites
Kompānija

**Kompānija** var būt:

* cilvēku kopa, kas kopā pavada laiku un kam ir līdzīgas intereses;
* komercsabiedrība.
Ķeņģi

**Ķeņģi** ir ciems Smiltenes novada Variņu pagastā. Izvietojies pagasta rietumos Ķeņģu strauta krastā pie autoceļa P27 6,5 km no pagasta centra Variņiem,  no novada centra Smiltenes un  no Rīgas.

## Atsauces
.so

**.so** ir Somālijas Valsts augstākā līmeņa domēns. Tas izveidots . Šis domēns ilgu laiku bija neaktīvs, tomēr *.SO Registry* to atkal aktivizēja . Domēnu regulē valsts Pasta un telekomunikāciju ministrija.

2013. gada 11. jūlijā ISO 3166-1 kods Somālijai tika mainīts, lai atspoguļotu ccTLD izmantoto SO.

2015. gada 8. jūlijā .so ccTLD reģistrs nodots Somālijas tīkla informācijas centram (SONIC), kas ieviesa jaunus ierobežojumus .so domēna vārdu iegādei personām un organizācijām, kas nav saistītas ar Somāliju. Rezultātā vairākas reģistratūras apturēja jaunu .so domēna vārdu reģistrāciju.

2018. gada 9. martā Somālijas jaunizveidotais telekomunikāciju regulators Nacionālā sakaru iestāde (NCA) pārņēma pilnu kontroli pār valsts augstākā līmeņa interneta domēnu (dotSO) no Somālijas Nacionālā informācijas centra (SONIC) un *Cloudy Registry*, kas vadīja domēna reģistra darbības un pārvaldību.

## Atsauces

## Ārējās saites

* SO Registry website
* SO whois information center
* IANA .so whois information
Roberts Zemekis

**Roberts Lī Zemekis** (*Robert Lee Zemeckis*; dzimis ) ir amerikāņu kinorežisors, producents un scenārists. Viens no pirmajiem, kas savās filmās plaši pielietojis vizuālos efektus.

## Dzīvesgājums
Dzimis 1952. gadā Čikāgā lietuviešu izcelsmes strādnieka Alfonsa Zemecka (*Alphonse Zemeckis*) un viņa itāļu izcelsmes sievas Rozas, dzimušas Nespekas ģimenē.

Kļuva pazīstams 1980. gados, kad režisēja "Atpakaļ nākotnē" triloģiju un filmu "Kurš iegāza trusīti Rodžeru?", kas ir vienīgā animētā filma, kas saņēmusi četras Amerikas Kinoakadēmijas balvas. 1990. gados pievērsās dramatiskāku filmu uzņemšanai. Par 1994. gada filmu "Forests Gamps" viņš saņēma Amerikas Kinoakadēmijas balvu kā labākais režisors, kā arī saņēma Zelta globusa balvu. Pati filma tika atzīta par gada labāko filmu.

Viņš bija filmu "Pamestais", "Lidojums", "Ziemassvētku dziesma", "Kas slēpjas zem meliem" (*What Lies Beneath*), "Polārais ekspresis", "Beovulfs", "Kontakts", "Sabiedrotie" režisors.

## Ārējās saites
Domātājs

thumb|"Domātājs"
**"Domātājs"** () ir franču tēlnieka Ogista Rodēna skulptūra, kas attēlo kailu vīrieti dziļās pārdomās. Tā izgatavota no bronzas un novietota uz marmora pjedestāla.

Rodēns kopumā izgatavoja 28 šādas lielformāta skulptūras, kas atrodas dažādos pasaules muzejos. Turklāt viņš izgatavoja vairākus dažāda izmēra modeļus. Bez Rodēna dzīves laikā radītajiem darbiem, pastāv arī vairāki vēlāki atlējumi, kas netiek uzskatīti par oriģināldarbiem. Skulptūrā ir attēlots kails vīrietis, kuru nodarbina kāda iekšēja cīņa. Darba oriģinālnosaukums bija "Dzejnieks" (*Le Poète*), par "Domātāju" to nosauca metāllējēji, kas ievēroja skulptūras līdzību ar tā nosauktu Mikelandželo darbu. Tā sākotnēji bija iecerēta kā daļa no "Elles vārtu" skulptūru grupas, kas tika pasūtīta kā ieejas portāls tā arī neuzceltajam *Musée des Arts Décoratifs* muzejam. Šajā skulptūru grupā attēloti motīvi no Dantes Aligjēri darba "Dievišķā komēdija" pirmās daļas. Arī vairākas citas šī darba detaļas tika izgatavotas kā atsevišķas skulptūras.

## Ārējās saites

* The Thinker  *Musée Rodin* mājaslapa
* The Thinker Inspiration, Analysis and Critical Reception artble.com
Leikplesida

**Leikplesida** () ir ciems Ņujorkas štatā, ASV. 2020. gadā tās iedzīvotāju skaits sasniedza 2303 cilvēku. Šeit ir notikušas divas ziemas olimpiskās spēles: . un . gadā. Leikplesidā ir notikusi arī 1972. gada Ziemas universiāde. Kopš 1999. gada šeit katru gadu notiek triatlona sacensības *[[Ironman]] Lake Placid Triathlon*, kas ir otras vecākās *Ironman* sacensības Ziemeļamerikā.

## Iedzīvotāji
### Ievērojamas personības
* Lana Del Reja (1985), dziedātāja un dziesmu autore,
* Džons Brauns (1800—1859), abolicionists

## Atsauces

## Ārējās saites

* ''Lake Placid News''
Eds O'Nīls

**Edvards Filips "Eds" O'Nīls** (; dzimis ) ir amerikāņu aktieris.

Pazīstams ar lomām komēdijseriālos "Precējies. Ir bērni" un "Amerikāņu ģimenīte", abos bijis viens no galvenās lomas attēlotājiem. Par lomu seriālā "Precējies. Ir bērni" ticis nominēts divām Zelta globusa balvām, savukārt par lomu seriālā "Amerikāņu ģimenīte" ticis nominēts divām ''Emmy'' balvām un saņēmis divas Ekrāna aktieru ģildes balvas. 2011. gadā saņēmis zvaigzni Holivudas Slavas alejā.

Atveidojis lomas arī filmās *[[Cruising]]* (1980), "K-9" (1989), "Veina pasaule" (1992), "Kaulu kolekcionārs" (1999) un "Spartietis" (2004).

## Ārējās saites
Dzeltenā bērzlape

**Dzeltenā bērzlape** (*Russula claroflava*) ir bērzlapju ģints bazīdijsēne. Tā ir sastopama Eiropā un Ziemeļamerikā mitros lapu koku un jauktā tipa mežos, visbiežāk bērzu birzīs. Tā biežāk aug dīķu vai grāvju tuvumā, sfagnu sūnās, tomēr nereti ir sastopama arī sausās vietās. Dzeltenā bērzlape ir ļoti izplatīta ēdamā sēne, to var ēst bez novārīšanas.

Sēnei līdzīgā suga ir okerdzeltenā bērzlape, kas arī ir ēdama sēne, tomēr tai ir sīva garša un to ir nepieciešams novārīt.

## Atsauces

## Ārējās saites

*
Historisms (valodniecībā)

**Historisms** ir vecvārds, kuram ir novecojuši un zuduši apzīmētie jēdzieni. Daudzi no historismiem ir kļuvuši par vēstures terminiem. 

Historismiem nav sinonīmu mūsdienu valodā, runājot par vēsturiskām tēmām lieto historismus. Tos lieto arī daiļliteratūrā, dzejā, runājot par agrāko laiku parādībām un notikumiem, ar kuriem mūsdienās vairs nesaskaras. Ar sabiedrības vēsturi ir saistīti šādi vārdi kā komjaunietis, muiža, klaušas, ģilde, rāte, dzimtcilvēks, dzimtbūšana, cunfte.

## Atsauces
Arhaisms

**Arhaisms** (no  (*archaios*) — 'sens, senlaiku') leksikoloģijā ir vecvārds, kura apzīmētais jēdziens ir saglabājies līdz mūsdienām, bet tagad tā nosaukšanai izmanto citu vārdu, piemēram, *nēzdogs* "mutauts, kabatlakats", *secen* "garām", *kamieši* "pleci", *diet* "dejot". Arhaismus daudz lieto rakstnieki, lai padarītu daiļradi senatnīgāku un ar svinīgāku noskaņu.

## Vispārīgā nozīmē
Vispārīgā nozīmē ar jēdzienu "arhaisms" var tikt raksturots jebkura parādība, kas ir veclaiku palieka vai novecojusi parādība.

## Skatīt arī
* Historisms

## Atsauces
Rožsārtā bērzlape

**Rožsārtā bērzlape** (*Russula rosea*) ir bērzlapju ģints bazīdijsēne. Tā ir sastopama Eiropā lapu koku un jauktā tipa mežos, auglīgās augsnēs. Sēne bieži aug dižskābaržu tuvumā, veidojot ar tiem mikorizu. Tā netiek uzskatīta par izplatītu sēni un Latvijā ir sastopama reti.

Sēnei līdzīgas ir ūdeņainā bērzlape, sīvā bērzlape, cinobrsarkanā bērzlape un dažas citas bērzlapju sugas. Rožsārtā bērzlape parasti no tām atšķiras ar gaišāku cepurītes nokrāsu, kas var būt nedaudz rozīgos toņos, tāpat arī ar vairāk ieliektu cepurītes formu.

## Ārējās saites

*
.example

**.example** ir rezervēts augšējā līmeņa domēns. Domēnu 1999. gada jūnijā rezervēja Interneta inženieru padome (*Internet Engineering Task Force*) un tas parasti tiek lietots dokumentācijā vai citos tehniska satura dokumentos, kad domēna nosaukumi tiek lietoti kā piemēri, vai lai prezentētu DNS protokola vai interneta konceptus un veiktu pārbaužu testus.

Citi rezervētie domēni ir .invalid, .localhost, .test.

Šie kopējie augšējā līmeņa domēni tika rezervēti, lai mazinātu konfliktu un neskaidrību iespējas.

## Atsauces
.com

**.com** ir augšējā līmeņa domēns. Tā nosaukums ir radies no angļu valodas vārda *commercial*, kas nozīmē "komerciāls".
Tas tika izveidots 1985. gada janvārī, vienlaikus ar domēniem .edu, .gov, .mil, .net, .org, .arpa, kā domēns komerciālu organizāciju lietošanai, tomēr tā nozīme tika zaudēta, kad domēnos .com, .org un .net tika atļauta neierobežota reģistrācija.

Sākotnēji šo domēnu pārvaldīja ASV Aizsardzības departaments, bet šobrīd to pārvalda Verisign, bet tas ir palicis ASV likumu pakļautībā.

Šobrīd tas ir populārākais augšējā līmeņa domēns. 2011. gada decembrī pēc VeriSign datiem bija reģistrēti aptuveni 100 miljoni .com domēnu.

## Atsauces
.org

**.org** ir augšējā līmeņa domēns. Tā nosaukums ir veidojies no angļu valodas vārda *organization*, kas nozīmē "organizācija". Tas ir viens no oriģinālajiem domēniem, kurus ieviesa 1985. gadā,  un kopš 2003. gada to pārvalda Public Interest Registry. Šis domēns tika izveidots bezpeļņas organizācijām, tomēr kad domēnos .com, .org un .net tika atļauta neierobežota reģistrācija, to parasti sāka lietot skolas, atvērtā koda projekti, kopienas un peļņas organizācijas. Pirmā organizācija, kas izmantoja šo domēnu bija Mitre Corporation, kas reģistrēja .org domēnu mitre.org  1985. gada jūlijā. Reģistrēto .org domēnu skaits ir pieaudzis no 1. miljona 90. gados, līdz 10 miljoniem 2012. gada jūnijā.

## Atsauces
Xanthorrhoea minor

***Xanthorrhoea minor*** ir *[[Xanthorrhoeaceae]]* dzimtas augs, kurš sastopams Austrālijas austrumos. Šo augu sugu ir aprakstījis skotu botāniķis Roberts Brauns.

Atšķirībā no dažām citām *Xanthorrhoea* ģints sugām, šim augam nav stumbra. Auga lapas aug no viena vai vairākiem pazemes stiebriem. Lapas ir zaļas. Zied no oktobra līdz novembrim.

Izšķir divas pasugas:
* *X. minor* subsp. *lutea*, kas aug Dienvidaustrālijas un Viktorijas štatos;
* *X. minor* subsp. *minor*, kas aug Jaundienvidvelsā, mitros, slikti drenētos apvidos.

## Ārējās saites
* "*[http://www.anbg.gov.au/cgi-bin/apni?taxon_id=43091 Xanthorrhoea minor R.Br]". Australian Plant Name Index (APNI), IBIS database. Centre for Plant Biodiversity Research, Australian Government.
* *New South Wales Flora Online: Xanthorrhoea minor* by D.J.Bedford, Royal Botanic Gardens & Domain Trust, Sydney, Australia.
* "*Xanthorrhoea minor''". Australian Plant Name Index (APNI), IBIS database. Centre for Plant Biodiversity Research, Australian Government, Canberra. Retrieved 2010-06-22.
.net

**.net** ir augšējā līmeņa domēns. Tā nosaukums ir radies no angļu valodas vārda *network*, kas nozīmē "tīkls". Tas ir viens no oriģinālajiem augšējā līmeņa domēniem, ko izveidoja 1985. gada janvārī, un tas tika radīts organizācijām, kas nodarbojas ar interneta tehnoloģijām, kā piemēram interneta pakalpojumu sniedzēji un citas infrastruktūras organizācijas. Tomēr ierobežojumi reģistrācijai nekad nav piespieduši to darīt. Šobrīd tas ir populārs starp interneta operatoriem, un bieži vien .net domēns tiek lietots kā alternatīva .com domēnam.

.net 2011. gadā bija trešais populārākais domēns pēc .com un .de.

## Atsauces
Xanthorrhoea media

***Xanthorrhoea media*** ir *[[Xanthorrhoeaceae]]* dzimtas augs. Sugas zinātniskais nosaukums *media* nāk no latīņu valodas, kas nozīmē vidējais. Ir daudzgadīgs krūms, kurš aug virsājos un eikalipta mežos uz smilšakmens cilmieža augsnēm. Sastopams sausās vietās, tādās kā kalnu kores un nogāzes. Aug teritorijā no Sidnejas līdz Zilajiem kalniem.

Augam parasti nav stumbra, vai ir mazs stumbrs līdz 30 cm garumā. Augs var sasniegt 2,5 metru augstumu. Lapas ir vidēji vai tumši zaļas. Zied no augusta līdz martam.

## Ārējās saites
* "*[http://en.wikipedia.org/wiki/Xanthorrhoea_media Xanthorrhoea media]*". PlantNET - NSW Flora Online, retrieved February 8th, 2011.

## Literatūras avoti
* Les Robinson - *Field Guide to the Native Plants of Sydney*. page 278